	CURSA
	MARATÓ DE BARCELONA

	EDICIÓ
	

	DORSAL
	2938

	DISTÀNCIA
	42.195

	FORERUNNER
	32.90 s’atura

	TIPUS
	RUTA

	DESNIVELL
	NUL

	DATA
	4 DE MARÇ DE 2007

	LLOC FÍSIC
	BARCELONA

	COMARCA/PROV
	BARCELONA/BARCELONA

	NUM CURSA ANY
	8

	PREU INSCRIPCIÓ
	40 EUROS

	LLOC GENERAL
	837

	LLOC CATEGORIA
	412

	TOTAL ARRIBATS
	6311

	PORCENTATGE
	13.26

	PES ABANS
	76

	PES DESPRÉS
	74.8

	TIPUS TERRA
	ASFALT

	T.  ATMOSFÈRIC
	CALOR 

	T. REAL
	3.15.25

	T. OFICIAL
	3.15.25

	MARCA ANY ANT
	3.18.32

	DIFERENCIA MAR
	3.07

	PRECEDENTS
	12 VEGADES I 2006 3.18.32

	SISTEMA CRONOMETRATGE
	CHAMPION CHIP

	ACOMPANYANTS
	SOL ENCARA QUE A LA META ESTÀ GLÒRIA I ELS NENS

	CONEGUTS A LA CURSA
	DDMS PER UN TUB I GRUP BCN GO

	PREVIS
	CAFETÓ AMB MANOLOM I SERGI42195, CURAT I 

	OBJECTIU CURSA
	BAIXAR DE 3H 15

	OBJECTIU 2
	FER MARCA

	OBJECTIU 3
	ACABAR BÉ

	ORGANITZACIÓ
	MOLT BONA 

	REGALS
	2 SAMARRETES I DUES BOSSES GUARDABAMBES

	MENJAR
	AIGUA-FRUITS SECS-FRUITA-POWERADE

	LLIGA INTERNET
	SI

	LLOC LLIG INTERNET
	116

	PUNTS LLIGA
	209.54

	ROBA
	EQUIPACIÓ 10DE1000 ESTRENO MITJONS PINEDA I BAMBES ASICS

	GUARDARROPIA
	EL COTXE 

	WC
	CAGO A CASA 

	DUTXES
	AL SERRAHIMA PERÒ EM DUTXO A CASA

	SORTEIG MATERIAL
	NO

	TEMPS VIATGE
	20 MINUTS

	APARCAMENT
	AL CARRER DE SEMPRE

	PUNTS KMS
	MARCATS PERFECTAMENT

	TEMPS KM
	4.38

	POS. SORTIDA
	AL CALAIX DELS SUB 3 ENS COLEM

	HORA SORTIDA
	8.30

	GLUCOESPORT
	SI ALS KMS 4-9-14-19-24 I MEL29-34-39


	AVITUALLAMENT
	CADA 5 KMS

	CRÒNICA
	Aquí va la meva crònica.
Després d’uns dies amb al·lèrgies primaverals, m’aixeco disposat a enfrontar-me amb la marató vint-i-quatre de la meva vida. Com anirà ? D’aquí unes quantes hores tindrem la resposta.

M’aixeco a les 5.55 del matí i em dic que avui potser un bon dia. Tiro al lavabo i em dono una dutxa ràpida de cinc minuts per despertar-me totalment. He dormit molt bé, tranquil i relaxat, al igual que les darreres nits. No estic nerviós.

Al voltant de les 6.05 esmorzo el següent: un plàtan, dues barres energètiques, un pa de llet amb pernil dolç i un suc de préssec.

Després visito al senyor Roca, faig el que toca i al voltant de les 6.30 surto direcció BCN. En vint minuts arribo i espero en el lloc de trobada els meus amics ManoloM, Curat i Sergi42195 per fer el cafetó.  També ens trobem en Bodi i senyora de Vilafranca i també ens acompanyen a fer el talladet del dia.

Son les 7.30 i es l’hora de trobar-nos amb els amics dels diferents foros (10de1000/corredors.cat/VictorGo) a les torres venecianes de la Plaça Espanya. A poc a poc apareixen les cares conegudes dels veterans, dels debutants, dels acompanyants, dels nerviosos, dels il·lusionats, dels concentrats,...però tots units per el repte que tenim per el davant i per l’atletisme popular que ens uneix i on tenim cabuda tots des dels sub 2h 30 fins els quasi 6h.
Fem la macrofoto amb la pancarta de la nostra associació.

A poc a poc anem desapareixen per ultimar detalls i  fer els rituals previs a una marató i que a cadascú de nosaltres ens agrada fer i tenir cura al màxim no sigui que...

Els minuts passen i decidim passar del servei de guardarropia doncs tenim el cotxe molt a prop.

Repasso tot, vaselina, glucosa, mel, imperdibles, rellotges (dos per si de cas falla un), xip, dorsals (davant i darrera personalitzat), doble nus a les bambes,...veig que està tot sota control.

Al voltant de les 8.20 arribem al lloc de trobada amb els companys del grup que tenim com objectiu baixar de 3h15’ i que volem sortir junts: Longhi, Ricard, ManoloM, Gorka, Sergi42195, Calvino, Hurtaga, Valentín (amic de Cachirulo), Squash (VictorGo) i jo mateix.

Anem cap al corral corresponen i ens trobem que no tenim entrada per els del grup 3h/3h30’. Decidim passar igualment i ens colem. 

Ja dins ens trobem a amics del foro com Curat, Tonivet o Ramiro i que ja no tornarem a veure fins arribar a la meta.

Parlant, parlant veiem que els del davant comencen a córrer i sense voler ni assabentar-nos  ja ha començat la XXIV marató de la meva vida.

La idea que tenim es anar tota l’estona a un ritme de 4’30/4’35” fins la meta.

Només al sortir noto els raigs del sol al clatell i penso, prudència i seny, doncs tindrem un matí amb sol i calor, així que calma, molta calma i guardar, guardar i guardar forces.

Ens enfilem per la Carretera de Sants en busca del Nou Camp i cauen els primers kms una mica més lent del que toca però estem pujant, així que pau i tranquil·litat. Gorka, ManoloM i Calvino van davant a uns 20 o 30 segons de la resta del grup.
La llebre dels sub 3h 15’ està per darrera doncs hem sortit, fins i tot, per davant de la llebre de 3h.

Els kms del 5 al 10 son de recuperació i fem els kms al voltant de 4’30” i ens posem en temps. 

Els futurs maratonians es desvien a la Plaça Espanya i ens esperaran després per animar-nos.

Des del primer avituallament agafo aigua i bec abundantment, així com esponges per refrescar-me. Estic pendent dels companys, passo revista i anem bé, em fixo a les cares i per ara anem concentrats i amb bones sensacions. Mentre ho faig, penso amb el trio (Gorka, ManoloM i Calvino) que va una mica més avançat del grup sinó s’hauran equivocat de ritme (és qüestió de temps i tindrem la resposta). Observo que ens acompanya una bella damisela de nom Nathalie i de nacionalitat belga que porta el nostre ritme. Com córrer la noia, quines cames, quin.... vull dir que motiva el tema. 

Per ara tinc molt bones sensacions i ens apropem a la Pedrera i a la Diagonal. En aquest punt ens agafen dos amics del grup de VictorGo que vaig preparar amb ell Amsterdam 2006 (JuanRh i Carlos) i que també volen fer més o menys el nostre temps. Seran companys de viatge uns quants kms.
A Gràcia s’incorporen al grup Albert Tatje i Martineyto, dos amics del foro i que venen a donar recolzament moral i logístic a l’amic Sergi42195 i de retruc a tots els demés (moltes gràcies companys!!!).

Per una de les zones més maques de la marató, al voltant de la Sagrada Família, continuo trobant-me molt bé, estic relaxat i crec que tinc tot sota control, doncs els kms cauen a la mitja prevista i la llebre de 3h 15’ encara la tenim al darrera, fet que és un molt bon senyal. Continuo bevent aigua i prenc les ampolles de glucosa tal com ho tenia previst.

Al voltant del km 20, tinc la primera trobada amb la família. M’ofereixen mel però li dic en Marc, al nen petit, que després a l’Arc de Triomf, doncs tinc dues a la butxaca.  En aquest moment escolto que s’apropa un pelotó bastant nombrós format per la llebre de 3h15’ amb el seu grup de fans format per unes 100 persones. M’espanten!!! I instintivament accelero i fuig d’aquesta apisonadora humana.
Després de la fuita passem la mitja més o menys junts Ricard, Valentí, Sergi, Longhi i jo. Continuen davant el trio més Hurtaga i per darrera Squash que m’ha comentat metres enrera que baixa el ritme doncs no es troba a gust.  

Passem la mitja al voltant de 1h 36’ 50”. Bastant bé i amb uns segons per sota del temps. Tot continua bé i noto que encara tinc molta energia al cos per continuar distribuint pels metres que tinc per endavant. 

Ja estem a les Glòries. Quina gentada!!! Molta animació i algunes cares conegudes com la de la Cris (gràcies maca per els teus ànims). 
Per aquest tram, m’empipo amb els retalladors, doncs son molt abundants i em fa una mica de vergonya la poca honestedat atlètica d’alguns corredors. 

Al voltant del km 23 es torna a apropar l’apisonadora de la llebre i el seu grup  i ens engoleix. Intentem integrar-nos al grup i jo m’agobio molt, doncs requereix un sobreesforç córrer dins d’un grup tant nombrós per evitat caigudes, trepitjades i els avituallaments son molt més difícils. Després d’uns kms integrat al grup i veien que no em compensa aquesta sobretensió que implica anar amb ells, li dic en Sergi que és millor anar a uns metres del grup i que jo em despenjo una mica.  En Sergi i jo així fem. Valentí, Ricard, JuanRh i Carlos continuen dins dels grup o al voltant d’ell i nosaltres dos observen al grup propers. 

A partir d’ara ens dedicarem a ser espectadors de primera fila i veurem, en butaca d’or, com es van despenjat corredors del grup sub 3h 15’. Nathalie continua rondant per la zona majestuosament i impassible.  Al voltant del km 28/29 agafem en Gorka, se li nota que no està bé. Li dediquem algunes paraules d’ànim a l’amic i continuem cap endavant. 

Ja estem al litoral i les baixes del grup cada cop son més nombroses i el grup minva en components entre ells també coneguts com en Ricard, Calvino, Carlos o JuanRh. Nathalie, Valentín, Sergi i jo aguantem. 

Per aquest tram tinc el recolzament de l’amic Edu que està fent una bona marató acompanyant-nos així com Xavier un altre company del grup d’en Victor Go.

Ja estem al km 32/33 i continuo molt bé, tant bé, que m’oblido de prendre la mel que porto a la butxaca. Observo que ens empassem també al meu amic ManoloM. L’animo, intento mimar-lo doncs sembla que està tocat. Comparteixo amb ell la mel i li dic que properament tindrem els meus a l’Arc de Triomf amb més.  Martineyto de forma admirable té cura de  tots, amb gels, aigua.... 
Ja estem al Parc de la Ciutadella i entrem al tram de terra que, a mi particularment m’agrada doncs em recorda un tram de llambordes de la clàssica ciclista Paris-Roubaix i per un moment em sento un ciclista. La calor continua però continuo molt bé: ventilo sense problemes, les cames responen i estic darrera de la llebre. El ritme és uns segons més lents que el que toca però anem bé.

A l’Arc de Triomf està la família i ara si que en Marc em passa la mel, en Carlos en fa fotos i amb na Glòria ens creuem paraules i mirades i li dic que vaig bé i que li passin mel a ManoloM que està tocat. 

A Plaça Urquinaona al grup ja és mini. Valentín ha desaparegut i agafem a l’amic Alex (bon debut noi). No miro cap enrera però intueixo que Sergi està a prop i amb ell Martineyto. ManoloM ja no hi està.
Passem per la Catedral i Via Laietana. L’animació és molt bona. Encara tinc forces i estic segur que faré marca. En aquest tram agafem en Carlos amic de l’Alex i també el passem. 

Els quilòmetres continuen caient al voltant de 4’45’’ i la llebre va amb dos la Nathalie i jo. Al carrer Ferran desapareix també l’Alex.

Comencem el Paral·lel i a l’horitzó s’intueix la Plaça Espanya, la desitjada meta. Estic eufòric, doncs falten menys de tres kms i encara estic bastant sencer. Estic a un núvol. 

I arribem a Sepúlveda. La llebre ha desaparegut, Nathalie no. Davant meu l’interminable carrer Sepúlveda amb la pujada del tram final.

Passem l’últim grup d’animació i el km 41. Ja falta poc. Per primer cop a tota la marató trobo que les cames comencen a fallar, però ja estic a punt d’arribar. Aquest km el faig en 4’52”. Només falten 1195 metres. Un sospir, però llarg. 

Continuo i veig que estaré al voltant de la fita marcada. Estic feliç i molt content. Els crits d’ànims de molts amics del foro “me dan alas” (Grampy, Xavier, Joakim, Marquinho,...). Ja estic a la Plaça Espanya, vinga Jordi l’últim esforç i ja està al sac i ben lligada la marató. A manca de 200 metres em passa per la dreta com un raig en Sergi, l’únic del grup originari que està en el temps. Faig l’últim esforç i em poso a la seva par i entrem feliços i a la vegada.
Doncs això ha sigut la crònica de la marató.

Ha sigut la marató més regular que he fet mai, amb un ritme molt constant i quasi he doblat el temps de les dues mitges.

Per cert temps final oficial 3h 15’ 25” a 25” de l’objectiu marcat, però marca personal.

 Perdoneu el rotllo i moltes gràcies a tots per tot.

Maratonianes i maratonians ens veiem a la propera. 




